Diari Oficial de la Generalitat Valenciana


Sumari del DOGV 188, del 03-09-1984 (1984/803371)

ORDRE de 31 de juliol de 1984 de la Conselleria d'Agricultura Pesca i Alimentació per la qual es crea el I Premi d'Investigació Agrària "Pasqual Carrión" i les Bases per concórrer-hi.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   188

Data del DOGV
:   03-09-1984

Secció del DOGV
:   ALTRES DISPOSICIONS

Número del document
:   1984/803371


Data del document
:   31-07-1984

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 31 de juliol de 1984, de la Conselleria d'Agricultura, Pesca i Alimentació, per la qual es crea el I Premi d'Investigació Agrària "Pasqual Carrión" i les Bases per concórrer-hi.  
En atenció a la necessitat d'estimular la investigació agrària i de compensar-ne els resultats que beneficien especialment l'economia de la Comunitat Valenciana aquesta Conselleria considera convenient la dotació d'un premi que coadjuve favorablement a la realització d'aquells objectius, de forma complementària a les altres activitats que en aquesta matèria són desplegades, a l'empar de les transferències incloses en el Reial Decret 3578/83, de 18 de desembre i atribuïdes a la Conselleria d'Agricultura, Pesca i Alimentació per Decret 15/1984 de 28 de maig, del President de la Generalitat Valenciana.   
D'altra banda, aquesta Conselleria ha estimat oportú anomenar amb el títol de Pasqual Carrión aquest Premi com a forma de reconeixement d'un valencià d'indubtable projecció nacional. L'obra de Pasqual Carrión constitueix un punt de reflexió necessària per conéixer la realitat d'un passat que commogué els fonaments de la nostra societat per la notorietat de la seua injusticia.   
Pero, a més a més, una part de la vida d'aquest autor és també la visió d'un extranyament forçat, d'un exili interior que va interrompre a la força la seua activitat anterior sense marcir, però, la inquietud de la seua aplicació científica. Pasqual Carrión treballà sempre al limit de les seues possibilitats, en tot moment i situació, promocionant de forma directa el cooperativismo i posant les bases que han permés la millora de produccions i elaboracions agràries de gran interés.   
En atenció d'aquests motius, i fent ús de les facultats que legalment tinc atribuïdes,   
ORDENE:   
Article primer  
Es crea el I Premi d?investigació Agrària Pasqual Carrión.   
Article segon  
Aquest Premi es regirà per les Bases següents:   
1.ª La Conselleria d'Agricultura, Pesca i Alimentació estableix el I Premi d?Investigació Pasqual Carrión per tal de reconéixer i impulsar les activitats que, en aquest àmbit, es manifesten i que tinguen com a component fonamental el desenvolupament de les activitats agràries d'interés per a la Comunitat Valenciana.   
2.ª El Premi serà atorgat a l'autor d'un treball d'investigació específic que, en aquest exercici, haurà de tractar necessàriament matèries relacionades amb Viticultura i Enologia.   
3.ª Els aspirants al Premi hauran de reunir els requisits de ser espanyol, i haver nascut, viure o treballar en l'àmbit territorial de la Comunitat Valenciana.   
4.ª L'aspirant podrà optar al Premi de forma individual o col·lectiva, en el cas que la investigació haja estat desenvolupada en equip.   
5.ª La Conselleria d'Agricultura, Pesca i Alimentació es reserva la possibilitat de publicació del treball durant el termini màxim de dos anys.   
6.ª La dotació del Premi serà de 250.000 pessetes i placa commemorativa.   
7.a El Tribunal que atorgarà el Premi estarà format per:   
President: L'Honorable Sr. Conseller d'Agricultura, Pesca i Alimentació.   
Vice-president: L'Il·lm. Sr. Secretari General Tècnic del Ministeri d'Agricultura' Pesca i Alimentació.   
Vocals:   
-Un representant de l?Institut Valencià d?Investigacions Agràries.   
-Un representant de la Conselleria de Cultura, Educació i Ciència.   
-Un representant de la Universitat Literària de València.   
-Un representant de la Universitat Politècnica de València.   
-Un representant de la Universitat d'Alacant.   
Secretari: L'Il·lm. Sr. Secretari General de la Conselleria d'Agricultura' Pesca i Alimentació.   
8.ª El Premi serà indivisible, i el Tribunal té la facultat de concedir accèssits i de declarar-lo desert quan, al seu parar, no concórreguen prou mèrits en els treballs presentats. En qualsevol cas, la decisió del Tribunal és inapel·lable, i aquest podrà interpretar les Bases d'aquesta convocatòria en aquells aspectes que s'hi contemplen.   
9.ª Els treballs que concórreguen al Premi hauran de presentar-se a la Conselleria d'Agricultura, Pesca i Alimentació (carrer Sant Vicent, 83, 8.é) durant un termini que conclourà el 15 de novembre de 1984, i hauran d'anar acompanyats de les dades d'identificació personals i professionals de l'autor o autors.   
10. La data i el lloc de lliurament del Premi i, si convé, dels accèssits, seran oportunament comunicades als aspirants, i els no beneficiaris d'aquest podran recollir els treballs durant un termini de dos mesos a partir d'aquesta.   
València, 31 de juliol de 1984.   
El Conseller d'Agricultura Pesca i Alimentació,  
LLUiS FONT DE MORA MONTESINOS